Marsala

Marsala () – uostamiestis Italijoje, vakarų Sicilijoje, Trapanio provincijoje. Marsala yra labiausiai į vakarus nutolusiame Sicilijos salos kampe ir žinoma dėl Marsalos vyno.

 Istorija 

Dabartinėje miesto vietoje 396 m. pr. m. e. Himilkas įkūrė Lilibėjumą (Lilybaeum) – vieną pagrindinių kartaginiečių tvirtovių Sicilijoje po Motjos apleidimo.

241 m. pr. m. e., Pirmojo Pūnų karo pabaigoje, miestas pasidavė romėnams. Iš imperatoriaus Augusto gavęs nemažai municipalinių teisių, vėliau, valdant Pertinaksui (pasak kitų šaltinių – Septimijui Severijui tapo kolonija.

Dabartinį miesto vardą davė saracėnai, ir pažodžiui jis reiškia Dievo uostas (Marsa Allah). Šiaurės rytuose stovėjusį uostą sunaikino Karolis V, nenorėdamas, kad jį užgrobtų piratai. Šiuolaikinis uostas stovi miesto pietryčiuose.

1860 m. gegužės 11 d. Džiuzepė Garibaldis ir jo „tūkstantukas“ išsilaipino Marsaloje ir pradėjo savo Burbonų valdžios Sicilijoje nuvertimo kampaniją, kaip žingsnį link Italijos suvienijimo.

 Šaltiniai 

Kategorija:Sicilijos miestai